|  |  |
| --- | --- |
|  | *APSTIPRINĀTS*  r 2011. gada \_\_.\_\_\_\_\_\_  ar 2018. gada 09. janvāra  VSIA “Traumatoloģijas un ortopēdijas slimnīca”  iepirkuma komisijas sēdes  protokolu Nr. 01-8.2/2  \_\_\_\_\_\_\_\_\_\_\_\_\_\_\_\_  (*paraksts)* |

### Atklāta konkursa

### “Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”,

identifikācijas Nr. VSIA TOS 2018/1K

# Nolikums

Rīga, 2018. gads

***Satura rādītājs***

*Vispārēja informācija…………………………………………………………………………………………..3*

*Iepirkuma priekšmets…………………………………………………………………………………………..3*

*Iespēja iepazīties un saņemt konkursa Nolikumu…………………………………………………………..3*

*Piedāvājumu iesniegšana……………………………………………………………………………………..4*

*Piedāvājumu atvēršana…………………………………………………………………………………….....4*

*Prasības pretendentu piedāvājuma noformējuma un iesniegšanas kārtībai…………………………..5*

*Konkursa Nolikuma izskaidrojumi, grozījumi un informācijas apmaiņa …………………………......6*

*Pretendenta atlases prasības ………………………………………………………………………………..6*

*Iesniedzamie atlases dokumenti………………………………………………………………………………7*

*Tehniskais - Finanšu piedāvājums…….…………………………………………………………………….10*

*Iepirkuma komisijas tiesības un pienākumi………………………………………………………………..8*

*Piegādātāja un pretendenta tiesības un pienākumi……………………………………………..………11*

*Piedāvājumu noformējuma pārbaude, pretendentu atlase, tehnisko piedāvājumu atbilstības*

*pārbaude un piedāvājumu vērtēšana……………………………………………………………………....12*

*Aritmētisko kļūdu labošana un nepamatoti lēts piedāvājums ………………………………………….14*

*Lēmuma izziņošana un līguma slēgšana……………………………………………………………………15*

*Citi noteikumi……………………………………………………………………………………………….....15*

*Pielikums Nr. 1 Pieteikums atklātam konkursam..............................................................................16*

*Pielikums Nr. 2 Tehniskā specifikācija-............................................................................................17*

*Pielikums Nr. 3 Iepirkuma līguma projekts..…………………………………………………......……….20*

*Pielikums Nr. 4 Apliecinājums par neatkarīgi izstrādātu piedāvājumu………………………………..24*

*Pielikums Nr. 5 Finanšu piedāvājuma forma ……………………………………………….…………….26*

*Pielikums Nr. 6 Tehniskā piedāvājuma forma …………………………………………….………………30*

***Vispārējā informācija***

1. **Iepirkuma identifikācijas numurs ir VSIA TOS 2018/1K**
2. **Iepirkuma procedūra** ir atklāts konkurss (turpmāk – konkurss), kas tiek veikts saskaņā ar Latvijas Republikas normatīvajiem aktiem publisko iepirkumu jomā un šo nolikumu (turpmāk – Nolikums).
3. **Pasūtītājs** ir: VSIA “Traumatoloģijas un ortopēdijas slimnīca” (turpmāk – Pasūtītājs), nodokļu maksātāja reģistrācijas Nr. 40003410729, adrese: Duntes 22, Rīga, LV-1005.
4. Konkursu organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 09. janvāra rīkojumu Nr. 01-6/5 apstiprināta Iepirkuma komisija.
5. Uzsākot konkursu, iepirkuma komisijas locekļi un eksperts ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25. panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
6. **Konkursa mērķis** ir nodrošināt iepirkuma procedūras atklātumu, piegādātāju brīvu konkurenci, kā arī vienlīdzīgu un taisnīgu attieksmi pret tiem, valsts un pašvaldību līdzekļu efektīvu izmantošanu, maksimāli samazinot pasūtītāja risku.
7. Par konkursa **pretendentu** var būt piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces), kurš ir iesniedzis piedāvājumu.

***Iepirkuma priekšmets***

1. **Iepirkuma priekšmets** –vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai (turpmāk tekstā – Prece), saskaņā ar tehnisko specifikāciju, kas pievienotas konkursa Nolikuma **Pielikumā Nr. 2**.

**CPV kods**: galvenais priekšmets [33100000-1](https://www.iub.gov.lv/iubcpv/parent/4902/clasif/main/).

1. Pretendentam **piedāvājums jāiesniedz pilnā apjomā par norādītajiem preču daudzumiem**.

Nepilnīgs piedāvājums netiks vērtēts.

1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehnisko specifikāciju prasībām, un **kura cena ir viszemākā.**
2. Pasūtītājs iepērk tādu preču daudzumu, kāds nepieciešams tā darbības nodrošināšanai. Pretendentam līdz līguma darbības beigām jāpiegādā preces par šī konkursa rezultātā noteiktajām līgumcenām.
3. Līguma izpildes vieta ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22. Ar konkursa uzvarētāju **Pasūtītājs slēgs iepirkuma līgumu** (turpmāk tekstā – Līgums, **Pielikums Nr.3**) uz konsignācijas noteikumiem par Preču piegādi uz 12 mēnešiem vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.

***Iespēja iepazīties un saņemt konkursa nolikumu***

1. Pretendentam ir tiesības iepazīties uz vietas un saņemt bez maksas konkursa Nolikumu VSIA “Traumatoloģijas un ortopēdijas slimnīca” Duntes ielā 22, Rīgā, darba dienās no plkst. 8:00 līdz plkst. 15:00, administratīvā korpusa 2.stāvā pie vecākās iepirkumu speciālistes Zanes Liepiņas, tālr. 67399248, sākot ar dienu, kad paziņojums par līgumu ir publicēts Iepirkumu uzraudzības biroja mājaslapā internetā un Pasūtītājs ievietojis savā interneta mājaslapā http://www.tos.lv/lv/iepirkumi, līdz **2018. gada 02. februārim, plkst. 11:00.** Nolikumam ar pielikumiem ir nodrošināta **tieša un brīva elektroniskā pieeja** VSIA “Traumatoloģijas un ortopēdijas slimnīca” **mājaslapā internetā** sadaļā “*Iepirkumi*”*.* Tā ir identiska drukātajai versijai un izmantojama piedāvājuma sagatavošanai.

**Lejupielādējot Nolikumu, ieinteresētais piegādātājs uzņemas atbildību sekot līdzi turpmākām izmaiņām Iepirkuma nolikumā, kā arī Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja interneta mājas lapā pie Nolikuma.**

1. Kontaktpersona – vecākā iepirkumu speciāliste Zane Liepiņa, tel. nr. 67399248, fakss 67392348, e-pasts [zane.liepina@tos.lv](mailto:zane.liepina@tos.lv)

***Piedāvājumu iesniegšana***

1. Piedāvājumu iesniegšana:
   1. Pretendents var iesniegt tikai **vienu piedāvājuma variantu** (saskaņā ar nolikuma prasībām un Tehnisko specifikāciju), sākot no dienas, kad paziņojums par līgumu ir publicēts Iepirkumu uzraudzības biroja mājaslapā internetā.
   2. Piedāvājums jāiesniedz līdz **2018. gada 02. februārim, plkst. 11:00**, VSIA “Traumatoloģijas un ortopēdijas slimnīca” Rīgā, Duntes ielā 22, administratīvā korpusa 2.stāvā vecākai iepirkumu speciālistei Zanei Liepiņai, pretendentam nododot to personīgi vai nosūtot pa pastu.
   3. Izmantojot pasta pakalpojumus, jāņem vērā, ka tiks izskatīti tikai tie pretendentu piedāvājumi, kuri saņemti līdz šī Nolikuma 15.2. punktā norādītajam termiņam.
   4. Iesniedzot piedāvājumu, pretendents reģistrējas pretendentu sarakstā, norādot pretendentu, tā adresi, e-pasta adresi, tālruņa numuru, piedāvājuma iesniegšanas datumu un laiku. Pasūtītājs reģistrē tos iesniegšanas secībā.
   5. Pasūtītājs garantē, ka līdz piedāvājumu atvēršanai pretendentu saraksts netiks izpausts.
   6. Piedāvājumi, kas nebūs iesniegti noteiktajā kārtībā vai tiks saņemti pēc 15.2. punktā norādītā termiņa, netiks izskatīti un tos atdos vai nosūtīs pa pastu atpakaļ iesniedzējiem neatvērtus.

***Piedāvājumu atvēršana***

1. Piedāvājumu atvēršana:
   1. **Piedāvājumi konkursam tiks atvērti 2018. gada 02.februārī, plkst. 11:00, VSIA „Traumatoloģijas un ortopēdijas slimnīca”, administratīvā korpusa 2. stāvā Konferenču zālē, Duntes ielā 22, Rīgā.**
   2. Piedāvājumu atvēršanai Pasūtītājs rīko atklātu sanāksmi un tajā drīkst piedalīties visas ieinteresētās personas.
   3. Piedāvājumus atver to iesniegšanas secībā, nosaucot pretendentu, piedāvājuma iesniegšanas datumu, laiku un piedāvāto cenu.

***Prasības pretendentu piedāvājuma noformējuma un iesniegšanas kārtībai***

1. Piedāvājums jāiesniedz vai jānosūta pa pastu **2 atsevišķās, slēgtās aploksnēs**:
   1. 1. aploksne: pretendenta atlases dokumenti un apliecinājums par neatkarīgi izstrādātu piedāvājumu;
   2. 2. aploksne: Tehniskā specifikācija – Finanšu piedāvājums.

|  |
| --- |
| Pasūtītāja adrese: Duntes iela 22, Rīga, LV-100  *Pretendenta nosaukums, reģistrācijas numurs un adrese (kontaktinformācija*);  Atzīme: Atklāta konkursa „Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai ” iepirkuma komisijai; iepirkuma identifikācijas Nr. VSIA TOS 2018/1K.  Atzīme:  1.aploksne: “Pretendenta atlases dokumenti un apliecinājums par neatkarīgi izstrādātu piedāvājumu”  2.aploksne:“Tehniskais piedāvājums un Finanšu piedāvājums”  Atzīme: “Atvērt tikai iepirkuma komisijas klātbūtnē”  ***Neatvērt līdz 2018.gada 02.februārim, plkst. 11:00*** |

1. Piedāvājums jāiesniedz datordrukā, **latviešu valodā** ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums".
2. Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu apliecina uzņēmuma vadītājs vai tā pilnvarotā persona.
3. Iesniedzot piedāvājumu, piegādātājs ir tiesīgs visu iesniegto dokumentu tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
4. Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu.
5. Pretendents iesniedz 1 (vienu) piedāvājuma oriģinālu ar atzīmi **„ORIĢINĀLS”**. Uzskates materiāli, bukleti un katalogi var būt arī svešvalodā (angļu vai krievu).
6. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem.
7. Piedāvājuma dokumentos nedrīkst būt dzēsumi, aizkrāsojumi, neatrunāti labojumi, svītrojumi un papildinājumi. Kļūdainie ieraksti jāpārsvītro un jebkurš labojums jāatrunā atbilstoši Ministru kabineta 2010. gada 28.septembra noteikumos Nr. 916 “Dokumentu izstrādāšanas un noformēšanas kārtība” ietvertajām prasībām.
8. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
9. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar PIL un citiem normatīvajiem aktiem.
10. Ja aploksne nav noformēta atbilstoši piedāvājuma noformējuma prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
11. Visi iesniegtie konkursa piedāvājumi, ir Pasūtītāja īpašums un netiek atdoti atpakaļ pretendentiem.

***Konkursa Nolikuma izskaidrojumi, grozījumi un informācijas apmaiņa***

1. Papildinformāciju par konkursa Nolikumu vai tā skaidrojumu ieinteresētās personas var saņemt, rakstiski uzdodot jautājumus iepirkuma komisijai. Informācijas apmaiņa starp Pasūtītāju un ieinteresētajiem piegādātājiem notiek saskaņā ar PIL 38.panta pirmo un otro daļu, latviešu valodā.
2. Jautājumi par konkursa Nolikumu adresējami: atklāta konkursa „Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai ” (iepirkuma identifikācijas Nr. VSIA TOS 2018/1K) iepirkuma komisijai, adrese: Duntes ielā 22, Rīga, LV-1005, fakss 67392348, e-pasts: [zane.liepina@tos.lv](mailto:zane.liepina@tos.lv).
3. Ja pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Iepirkuma komisija šo informāciju sagatavo un ievieto savā interneta mājaslapā: http://www.tos.lv/lv/iepirkumi.
4. Komisija var izdarīt grozījumus konkursa Nolikumā pēc paziņojuma par līgumu publicēšanas Iepirkumu uzraudzības biroja mājaslapā internetā, par to nosūtot citu paziņojumu Iepirkumu uzraudzības birojam. Ja iepirkuma procedūras dokumentos izdarīti grozījumi, piedāvājumu iesniegšanas termiņš pēc tam, kad paziņojums par grozījumiem, iepirkuma procedūras izbeigšanu vai pārtraukšanu publicēts Iepirkumu uzraudzības biroja mājaslapā internetā, ievērojot Ministru kabineta noteiktos minimālos piedāvājumu iesniegšanas termiņus, tiek mainīts arī piedāvājuma iesniegšanas termiņi atbilstoši informācijas vai izmaiņu svarīgumam tā, lai piegādātāji varētu iepazīties ar visu informāciju, kas nepieciešama piedāvājuma sagatavošanai. Nolikuma skaidrojumus un atbildes uz ieinteresēto pretendentu jautājumiem Pasūtītājs ievietos savā interneta mājaslapā: http://www.tos.lv/lv/iepirkumi, kā arī, Pasūtītājs papildu informāciju nosūta pretendentam, kurš uzdevis jautājumu. Tiks uzskatīts, ka visi pretendenti būs saņēmuši papildus informāciju, grozījumus, papildinājumus Nolikumam, Nolikuma skaidrojumus un atbildes uz ieinteresēto pretendentu jautājumiem, ja Pasūtītājs tos būs ievietojis savā interneta mājas lapā: http://www.tos.lv/lv/iepirkumi. Grozījumi Nolikumā ir saistoši ieinteresētajam piegādātājam piedāvājuma sagatavošanā.
5. Pasūtītājs informāciju par rezultātiem nosūta elektroniski uz pretendenta pieteikumā dalībai konkursā vai Eiropas vienotajā iepirkuma procedūras dokumentā (turpmāk – EVIPD) norādīto kontaktpersonas e-pasta adresi, izmantojot drošu elektronisko parakstu. Ja pretendentam nav pieejams elektroniskais pasts, informācija par rezultātiem tiks nosūtīta citā PIL noteiktajā veidā atbilstoši pretendenta pieteikumā dalībai konkursā vai EVIPD norādītajiem kontaktiem.

**Pretendenta atlases prasības**

1. Visi pretendenti piedalās konkursā uz vienādu noteikumu un vienlīdzības pamata, kā arī balstoties uz atklātības, brīvas konkurences un samērīguma principiem.
2. *Nosacījumi pretendenta dalībai konkursā:*
   1. Pretendents ir reģistrēts atbilstoši Latvijas Republikas vai ārvalstu normatīvo aktu prasībām;
   2. attiecībā uz pretendentu nav iestājies neviens no PIL 42. panta pirmajā daļā noteiktajiem izslēgšanas gadījumiem vai ir iestājušies PIL 42.panta trešajā daļā paredzētie noilgumu termiņi, vai pretendents spēj pierādīt uzticamību PIL 43. pantā paredzētajā kārtībā un nav tādu apstākļu, kuri pretendentam liegtu piedalīties iepirkuma procedūrā saskaņā ar PIL prasībām;

*Ja pretendents atbilst PIL 42.panta pirmās daļas 1., 3., 4., 5., 6. un 7.punktā minētajiem izslēgšanas gadījumiem, pretendents norāda to pieteikumā dalībai konkursa (Nolikuma pielikums Nr.1) vai EVIPD.*

1. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.

***Iesniedzamie atlases dokumenti***

1. Pretendenta pieteikums dalībai konkursā (Nolikuma 1.pielikums).
2. Apliecinājums par neatkarīgi izstrādātu piedāvājumu (Nolikuma 4.pielikums).
3. Latvijā reģistrētiem komersantiem: dokuments par pilnvarotās personas tiesībām pārstāvēt komercsabiedrību, parakstot piedāvājumu un citus piedāvājumā iekļautos dokumentus, ja minētā persona nav komercreģistrā reģistrēts komersanta likumiskais pārstāvis. Ārvalstī reģistrētiem komersantiem: jāiesniedz līdzvērtīgas komercdarbību reģistrējošas iestādes ārvalstīs izsniegtu komersanta reģistrācijas apliecības kopiju vai citas ārvalstu institūcijas izsniegtu izziņas kopiju, kas apliecina, ka pretendents, piegādātāju apvienības dalībnieki ir reģistrēti likumā noteiktajos gadījumos un likumā noteiktajā kārtībā;
4. Personu apvienības gadījumā papildus jāiesniedz:
   1. pilnvara par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu konkursa dokumentāciju;
   2. informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;
   3. visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos, kā arī, ka personu apvienības dalībnieki ir vienojušies par personālsabiedrības līguma noslēgšanu un sabiedrības dibināšanu uzvaras gadījumā;
   4. Pretendentam jāiesniedz Nolikuma 40.1.apakšpunktā norādīta dokumenta kopija par katru piesaistīto ārvalstīs reģistrēto personu apvienības dalībnieku.

*Nolikuma 40.2. un 40.4. apakšpunktā noteiktie dokumenti nav jāiesniedz, ja par šīm personām ir iesniegts EVIPD.*

1. Apstiprinājums, ka piedāvātajai precei ir Eiropas Savienības valstī izdots **CE zīme** un atbilstības sertifikāts.
2. **Kā sākotnējo pierādījumu “Pretendenta atlases prasības” atbilstībai pretendents ir tiesīgs iesniegt EVIPD,** kas pieejams tīmekļvietnē: <https://ec.europa.eu/tools/espd/filter?lang=lv>.Gadījumā, ja pretendents kā sākotnējo pierādījumu “Pretendenta atlases prasības” atbilstībai iesniedz EVIPD, Gadījumā, ja piedāvājumu iesniedz Piegādātāju apvienība, EVIPD jāiesniedz atsevišķu par katru tās dalībnieku. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
3. Ja pretendents iesniedz EVIPD, tad piedāvājumā nav jāiesniedz Nolikuma 39. - 41. punktā noteiktos atlases dokumentus.

*Ja pretendents iesniedz EVIPD, Pasūtītājam jebkurā iepirkuma procedūras posmā ir tiesības prasīt, lai pretendents, ne vēlāk kā 5 darba dienu laikā no pieprasījuma nosūtīšanas dienas, iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.* *Komisija nosaka termiņu ņemot vērā samērīguma principu un nepieciešamo informācijas apjomu, bet ne ilgāku kā 5 darba dienas.*

***Tehniskais un finanšu piedāvājums***

1. Tehnisko piedāvājumu sagatavo saskaņā ar visām tehniskajā specifikācijā (**pielikums Nr.2)** noteiktajām prasībām, aizpildot tehniskā piedāvājuma formu (**pielikums Nr.6**).
2. Tehnisko piedāvājumu pārbaudes laikā iepirkuma komisijai ir tiesības pieprasīt pretendentam iesniegt preču paraugus tehniskās specifikācijas atbilstības pārbaudei slimnīcas struktūrvienībās kuras rezultātus dokumentēs.
3. Finanšu piedāvājumu jāsagatavo atbilstoši Nolikumam pievienotajai Finanšu piedāvājuma formai (**pielikumam Nr.5)** gan papīra formātā, gan elektroniski (CD-R diskā), saglabājot esošo numerāciju (neievietojot vai dzēšot rindas vai kolonnas). Ja tiek konstatēta neatbilstība starp piedāvājuma papīra formāta un elektronisko versiju, vērtēta tiek papīra formāta piedāvājuma versija.
4. Pretendents var iesniegt tikai vienu finanšu piedāvājuma variantu, kurā jānorāda:
   1. cena, kas izteikta Latvijas naudas vienībā – eiro (EUR);
   2. galējā piedāvājuma cena (ne vairāk kā 2 cipariem aiz komata) un cenā nekādi grozījumi nav pieļaujami (iesniegta tiek pēdējā cena);
   3. piedāvātās Preces vienas vienības cena bez PVN un ar PVN.
   4. cenā jābūt iekļautām visām izmaksām, kas saistītas ar Preces piegādi.
   5. Iepirkuma komisija salīdzinās iesniegto piedāvājumu cenas bez PVN.
5. **Attiecībā uz pretendentu, kura piedāvājums atzīts par saimnieciski visizdevīgāko, komisija** **pārbauda vai pretendents savu atbilstību Nolikumā izvirzītajām atlases prasībām** ir apliecinājis iesniedzot EVIPD, vai arī pretendents ir iesniedzis visus nolikuma 37.- 41. punktā noteiktos dokumentus.
   1. Gadījumā ja pretendents iesniedz EVIPD, komisija pārbauda vai tas atbilst nolikuma 44. punktam. Ja iesniegtais EVIPD atbilst prasībām, komisija pieprasa tam 5 (piecu) darba dienu laikā no pieprasījuma nosūtīšanas dienas iesniegt Nolikuma 39.- 41. punktā noteiktos dokumentus.
   2. Ņemot vērā pretendenta iesniegtos atlases dokumentus, komisija vērtēs pretendenta atbilstību Nolikumā noteiktajām pretendenta atlases prasībām. Ja pretendents neatbilst kādai no minētajām prasībām, komisija lemj par pretendenta noraidīšanu no turpmākās dalības konkursā. Gadījumā, ja komisija pieņem lēmumu noraidīt minētā pretendenta piedāvājumu no turpmākās dalības konkursā, komisija pārbauda nākamā pretendenta, kura piedāvājums ir ar zemāko cenu, atbilstību izvirzītajām atlases prasībām.
   3. Pasūtītājs pēc pretendenta izvērtēšanas atbilstoši visām Nolikuma prasībām un piedāvājuma izvēles kritērijiem pieņems lēmumu par iespējamu līguma slēgšanas tiesību piešķiršanu.
   4. Attiecībā uz pretendentu, kuram būtu piešķiramas līguma slēgšanas tiesības (pretendents, kura piedāvājums ir atzīts par saimnieciski visizdevīgāko un kurš atbilst visām Nolikumā izvirzītajām prasībām un ir ar zemāko cenu), komisija pārbauda vai uz to nav attiecināms kāds no PIL 42.panta pirmās daļas pretendentu izslēgšanas nosacījumiem;
      1. Lai pārbaudītu ārvalstī reģistrētu pretendentu vai Latvijā reģistrēta pretendenta valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, komisija pieprasīs, lai pretendents iesniedz attiecīgās kompetentās institūcijas izziņu, kas apliecina, ka uz pretendentu neattiecas PIL 42.panta pirmajā daļā minētie gadījumi, izziņas iesniegšanas termiņu nosakot ne īsāku par 10 darbdienām pēc pieprasījuma nosūtīšanas dienas.

(*Ja iepriekš minētie dokumenti netiek izdoti vai ar šiem dokumentiem nepietiek, lai apliecinātu, ka uz pretendentu neattiecas 42.panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz,- ar paša pretendenta vai citas 42.panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.*).

* + 1. Ja komisija konstatē, ka pretendentam vai personālsabiedrības biedram, ja pretendents ir personālsabiedrība, piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, komisija nosaka termiņu — 10 dienas pēc informācijas nosūtīšanas dienas — apliecinājuma iesniegšanai par to, ka pretendentam piedāvājuma iesniegšanas termiņa pēdējā dienā vai lēmuma par iespējamu iepirkuma līguma slēgšanas tiesību piešķiršanu pieņemšanas dienā nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*.
    2. Gadījumā, ja pretendents ir norādījis pieteikumā dalībai konkursā (Nolikuma 1.pielikums) vai EVIPD, ka tas atbilst PIL 42. panta pirmās daļas 1., 3., 4., 5., 6. un 7.punktā minētajiem izslēgšanas gadījumiem, Pasūtītājs pieprasīs tam 5 darba dienu laikā no pieprasījuma nosūtīšanas dienas iesniegt skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Skaidrojumu vai pierādījumus Pasūtītājs neprasīs, ja informācija būs jau ietverta EVIPD vai piedāvājumā.

*Ja noteiktajā termiņā Pasūtītāja pieprasītais dokuments netiek iesniegts, komisija pretendentu izslēdz no dalības konkursā.*

* 1. Iepirkuma komisija līguma slēgšanas tiesības piešķirs pretendentam, kura piedāvājums būs saimnieciski visizdevīgākais, tiks atzīts par atbilstošu visām Nolikumā izvirzītajām prasībām un attiecībā uz kuru nebūs iestājies neviens no PIL 42. panta pirmās daļas pretendentu izslēgšanas nosacījumiem.
  2. Iepirkuma komisija var pieņemt lēmumu par konkursa izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums.
  3. Iepirkuma komisija nepieciešamības gadījumā var pārbaudīt informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija izskaidro pretendenta iesniegto informāciju. Pretendentam ar savu sniegto skaidrojumu nav tiesības izmainīt iesniegto piedāvājumu.

***Iepirkuma komisijas tiesības un pienākumi***

1. Iepirkuma komisija sastāv no 5 locekļiem, t. sk., komisijas priekšsēdētāja.
2. Iepirkumu komisijai ir **tiesības:**
   1. izdarīt grozījumus konkursa Nolikumā pēc paziņojuma par līgumu publicēšanas Iepirkumu uzraudzības biroja mājas lapā internetā, par to nosūtot citu paziņojumu Iepirkumu uzraudzības birojam;
   2. Ja komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja komisija ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši komisijas noteiktajām prasībām, komisija piedāvājumu vērtē pēc tās rīcībā esošās informācijas;
   3. pārbaudīt pretendenta sniegto ziņu patiesumu;
   4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
   5. lemt par konkursa termiņa pagarināšanu;
   6. noteikt konkursa uzvarētāju;
   7. noraidīt visus piedāvājumus, kas neatbilst Nolikuma prasībām;
   8. labot pretendentu piedāvājumos atrastās aritmētiskās kļūdas normatīvajos aktos noteiktajā kārtībā;
   9. Komisija vērtē pretendentus un to iesniegtos piedāvājumus saskaņā ar PIL, publisko iepirkumu norisi regulējošajiem Ministru kabineta noteikumiem, Nolikumu, kā arī citiem normatīvajiem aktiem.
   10. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
   11. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
   12. Komisija var jebkurā brīdī pārtraukt iepirkuma procedūru, ja tam ir objektīvs pamatojums.
3. Iepirkumu komisijas **pienākumi**:
   1. apstiprināt konkursa Nolikumu;
   2. pēc piegādātāja iepriekšēja pieprasījuma, izsniegt konkursa Nolikuma kopijas un reģistrēt tā saņēmējus šajā Nolikumā un normatīvajos aktos noteiktajā kārtībā;
   3. nodrošināt visām ieinteresētajām personām iespēju iepazīties ar konkursa Nolikumu uz vietas;
   4. 5 (piecu) kalendāro dienu laikā un ne vēlāk kā 6 (sešas) kalendārās dienas pirms piedāvājumu iesniegšanas termiņa beigām sniegt rakstiskas atbildes uz iespējamo pretendentu rakstiskiem jautājumiem par konkursa norisi;
   5. protokolēt iepirkuma komisijas sanāksmes;
   6. nodrošināt iesniegto piedāvājumu glabāšanu tā, lai līdz piedāvājumu atvēršanas brīdim neviens nevarētu piekļūt tajā ietvertajai informācijai;
   7. Laikā no piedāvājumu iesniegšanas dienas līdz to atvēršanas brīdim netiek sniegta informācija par citu piedāvājumu esamību. Piedāvājumu vērtēšanas laikā līdz rezultātu paziņošanai Komisija nesniedz informāciju par vērtēšanas procesu.
   8. saņemot pretendenta pieprasījumu, trīs darbdienu laikā pēc piedāvājumu atvēršanas sanāksmes, izsniegt pretendentam šīs sanāksmes protokolu;
   9. informēt par konkursa Nolikuma grozījumiem visus pretendentus un citas personas, kuras saņēmušas konkursa Nolikumu;
   10. izskatīt pretendentu iesniegtos piedāvājumus;
   11. pieņemt lēmumu par konkursa rezultātiem;
   12. nodrošināt, lai pēc piedāvājumu atvēršanas, tiem nevarētu piekļūt personas, kuras nav iesaistītas pretendentu atlasē, piedāvājumu atbilstības pārbaudē un piedāvājumu vērtēšanā;
   13. Ja pretendents vai juridiskā persona, kas ir saistīta ar pretendentu, konsultēja pasūtītāju vai citādi iesaistījās iepirkuma sagatavošanā, pasūtītājs nodrošina, ka attiecīgā pretendenta dalības dēļ iepirkumā netiek ierobežota konkurence, paziņojot citiem pretendentiem būtisku informāciju, kura tika sniegta, pretendentam iesaistoties iepirkuma sagatavošanā, vai kura izriet no šādas iesaistīšanās, un nosakot atbilstošu termiņu piedāvājumu iesniegšanai.
   14. Iepirkuma dokumentācijas sagatavotājs (Pasūtītāja amatpersona vai darbinieks), Komisijas locekļi un eksperti nedrīkst pārstāvēt pretendenta intereses, kā arī nedrīkst būt saistīti ar pretendentu PIL 25.panta pirmās daļas izpratnē.

***Piegādātāja un pretendenta tiesības un pienākumi***

1. Piegādātāja **tiesības:**
   1. Piedalīšanās Konkursā ir pretendenta brīvas gribas izpausme. Iesniedzot savu piedāvājumu dalībai Konkursā, pretendents visā pilnībā pieņem un ir gatavs pildīt visas šajā Nolikumā noteiktās prasības. Piedāvājuma iesniegšana apliecina pretendenta piekrišanu visiem šā Nolikuma noteikumiem.
   2. pieprasīt un saņemt rakstisku informāciju par konkursa norisi;
   3. piedalīties piedāvājuma atvēršanas sanāksmē un saņemt protokolus, kas atspoguļo iepirkuma procedūras atsevišķo posmu norisi, ziņojumu, iepirkuma procedūras dokumentus, izņemot piedāvājumus;
   4. saņemt informāciju par izdarītajiem grozījumiem konkursa Nolikumā;
   5. iesniedzot piedāvājumu, pretendentam ir tiesības pieprasīt apliecinājumu tam, ka piedāvājums saņemts, ar norādi par piedāvājuma saņemšanas datumu un laiku;
   6. ne vēlāk kā 6 (sešu) kalendāro dienu laikā pirms piedāvājumu iesniegšanas termiņa beigām, pieprasīt rakstveidā no iepirkuma komisijas papildu informāciju par konkursa Nolikumu;
   7. atsaukt vai izmainīt savu piedāvājumu jebkurā konkursa procedūras brīdī līdz nolikuma 15.2. apakšpunktā noteiktajam termiņam, par to rakstiski brīdinot iepirkuma komisiju;
   8. jebkurš pretendenta paziņojums par piedāvājuma atsaukšanu vai izmaiņas pretendenta piedāvājumā tiek sagatavots, noformēts un iesniegts atbilstoši šī Nolikuma sadaļai “Prasības pretendentu piedāvājuma noformējuma un iesniegšanas kārtībai”, uz aploksnes attiecīgi skaidri un samanāmi norādot “Pretendenta piedāvājuma labojums” vai “Pretendenta piedāvājuma atsaukums”.
   9. pēc Nolikuma 15.2. punktā noteiktā termiņa beigām nevienu pretendenta kvalifikācijas apliecinājumu vai piedāvājumu labot nevar, ja vien nav izdarīti grozījumi konkursa Nolikumā un nav attiecīgi pagarināts piedāvājuma iesniegšanas termiņš.
   10. ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
   11. Piegādātājam ir tiesības ierosināt, lai tiek rīkota ieinteresēto piegādātāju sanāksme. Pasūtītājs rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā 5 dienas pirms piedāvājumu iesniegšanas termiņa pēdējās dienas, un informāciju par sanāksmi ievieto Pasūtītāja mājaslapā internetā vismaz trīs dienas iepriekš.
   12. Pretendentam ir tiesības iesniegt Iepirkumu uzraudzības birojam iesniegumu par komisijas darbību attiecībā uz konkursa likumību, ja tas uzskata, ka Iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi pretendenta likumīgās tiesības un intereses.
   13. Pretendentam ir tiesības pieprasīt Pasūtītājam piedāvājumā iekļautās konfidenciālās informācijas neizpaušanu atbilstoši normatīvo aktu prasībām.
2. Piegādātāja **pienākumi**:
   1. iesniegt piedāvājumu, kas atbilst visām šā Nolikuma prasībām;
   2. segt visas izmaksas, kas saistītas ar piedāvājuma sagatavošanu un iesniegšanu;
   3. rakstveidā sniegt papildus informāciju vai paskaidrojumu par piedāvājumu, ja to pieprasa iepirkuma komisija;
   4. rakstveidā informēt komisiju pēc piedāvājuma iesniegšanas termiņa beigām līdz konkursa noslēgumam par izmaiņām pretendenta atlases dokumentos, kas saistītas ar:
      1. pretendenta saimnieciskās darbības apturēšanu vai pārtraukšanu;
      2. tiesvedības uzsākšanu par pretendenta darbības izbeigšanu, maksātnespēju vai bankrotu.
      3. ja piegādātāju apvienība tiks noteikta par uzvarētāju šajā iepirkumā, 10 darba dienu laikā piegādātāju apvienība normatīvajos aktos noteiktā kārtībā jāreģistrē pilnsabiedrība vai komandītsabiedrība ar pilnu atbildību katram no biedriem (par to rakstiski informējot pasūtītāju), vai normatīvajos aktos noteiktā kārtībā jānonoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz pasūtītājam.

***Piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana***

1. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
2. Ja pretendents, kuram konkursā būtu piešķiramas iepirkuma līguma slēgšanas tiesības, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas nolikumā, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu, pieprasa iesniegt dokumentus, kas apliecina pretendenta atbilstību pretendentu atlases prasībām.
3. Piedāvājumu vērtēšanu komisija veic šādos 4 (četros) posmos:
   1. **1. posms – Piedāvājumu noformējuma pārbaude**
      1. Iepirkuma komisija veic piedāvājuma noformējuma pārbaudi. Piedāvājumus, kas neatbilst piedāvājuma noformējuma prasībām, iepirkuma komisijai ir tiesības pretendentu izslēgt no turpmākas dalības nākamajā piedāvājumu vērtēšanas posmā. Pirms pretendenta izslēgšanas no turpmākās dalības iepirkuma procedūrā, komisija izvērtē pretendenta iesniegto dokumenta/u trūkuma būtiskumu un to ietekmi uz iespēju izvērtēt pretendenta atbilstību kvalifikācijas prasībām un iesniegto piedāvājumu pēc būtības.
   2. **2. posms – Pretendentu atlase** 
      1. Iepirkuma komisija nosaka pretendenta iesniegto pretendentu atlases dokumentu (saskaņā ar Nolikuma nodaļu „Iesniedzamie pretendentu atlases dokumenti”) atbilstību Nolikuma norādītajām prasībām. Piedāvājumus, kas neatbilst šīm prasībām, iepirkuma komisija noraida un izslēdz no turpmākas dalības nākamajā piedāvājumu vērtēšanas posmā.
      2. Ja tikai viens pretendents atbilst visām Nolikumā vai paziņojumā par līgumu noteiktajām **pretendentu atlases prasībām**, Pasūtītājs sagatavo un ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja Pasūtītājs nevar pamatot, ka izvirzītās pretendentu atlases prasības ir objektīvas un samērīgas, tas pieņem lēmumu pārtraukt iepirkuma procedūru.
   3. **3. posms – Tehnisko piedāvājumu atbilstības pārbaude**

Iepirkuma komisija pārbauda, vai tehniskais piedāvājums atbilst konkursa nolikuma un tehniskās specifikācijas prasībām. Piedāvājumus, kas neatbilst šajā nolikumā noteiktajām prasībām, iepirkuma komisijai izslēdz no turpmākas dalības nākamajā piedāvājumu vērtēšanas posmā.

Piedāvājumu vērtēšanas gaitā pasūtītājs ir tiesīgs pieprasīt:

1. lai tiek izskaidrota tehniskajā piedāvājumā iekļautā informācija;
2. lai 5 (piecu) darba dienu laikā tiek iesniegta Prece preču atbilstības pārbaudei.

Tehnisko piedāvājumu pārbaudes laikā iepirkuma komisija slimnīcās struktūrvienībās veiks iesniegto preču paraugu atbilstības pārbaudi tehniskās specifikācijas prasībām, kuras rezultātus dokumentēs.

**Tehniskais piedāvājums netiks uzskatīts par atbilstošu**, **ja piegādātajam produktam medicīniskās pielietošanas procesā tiks konstatēti:**

* to funkcionēšanas defekti vai nepiemērotība pielietošanas mērķim,
* produkta pielietošana izraisīs ārstniecības procesa būtiskas izmaiņas, kas var radīt draudus pacienta vai personāla veselībai un dzīvībai.

**Ja piedāvājumā iesniegtās Preces preču atbilstības pārbaudes laikā tiek konstatēta Preces neatbilstība Tehniskajā piedāvājumā norādītajai informācijai vai Tehniskajai specifikācijai, iepirkuma komisija izslēdz pretendentu no dalības iepirkumā.**

* 1. **4. posms – Finanšu piedāvājumu vērtēšana:**
     1. Iepirkumu komisija vērtē tikai tos piedāvājumus, kuri netika noraidīti 1., 2. un 3. posmā.
     2. Iepirkuma komisija pārbauda, vai finanšu piedāvājumā nav aritmētisko kļūdu.
     3. Iepirkuma komisija pārbauda, vai piedāvājums nav nepamatoti lēts. Ja Iepirkuma komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot PIL 53.pantā noteikto.
     4. Iepirkuma komisija nosaka piedāvājumu ar viszemāko cenu.
     5. Ja divi vai vairāki pretendenti būs iesnieguši piedāvājumus ar vienādu cenu, tad par uzvarētāju tiks atzīts pretendents, kurš piedāvās visīsāko Preces piegādes termiņu.
  2. Iepirkuma komisijas lēmumi tiek pieņemti sēdes laikā balsojot. Balsstiesības ir visiem Iepirkuma komisijas locekļiem. Komisija pieņem lēmumus ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss.

***Aritmētisko kļūdu labošana un nepamatoti lēts piedāvājums***

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu.
2. Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo.
3. Par kļūdu labojumu un laboto piedāvājuma summu komisija paziņo Pretendentam, kura pieļautās kļūdas labotas.
4. Vērtējot finanšu piedāvājumu, iepirkuma komisija ņem vērā labojumus.
5. Ja piedāvājums konkrētam publiskam piegādes šķiet nepamatoti lēts, Pasūtītājs pieprasa skaidrojumu par piedāvāto cenu.

***Lēmuma izziņošana un līguma slēgšana***

1. **Paziņojums par lēmuma pieņemšanu:**
   1. Pasūtītājs informē visus pretendentus par pieņemto lēmumu PIL [37. pantā](https://likumi.lv/ta/id/287760-publisko-iepirkumu-likums#p37) noteiktajā kārtībā.
2. **Iepirkuma līguma slēgšana:**
   1. Ar iepirkuma uzvarētāju tiek slēgts iepirkuma līgums, pamatojoties uz pretendenta piedāvājumu, Nolikuma prasībām un iepirkuma līguma projektu.
   2. Konkursa uzvarētājam līgums jāparaksta 10 (desmit) darba dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt pakalpojuma līgumu un komisija rīkojas saskaņā ar Ministru kabineta noteikumos[[1]](#footnote-1) (turpmāk – MK noteikumi) noteikto kārtību.
   3. Ja izraudzītais pretendents atsakās slēgt līgumu ar Pasūtītāju, Komisija pieņem lēmumu slēgt līgumu ar nākamo pretendentu, kura piedāvājums ir saimnieciski visizdevīgākais un atbilst visām Pasūtītāja prasībām. Pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
   4. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām (PIL 68.panta (2) daļa), ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
   5. Iepirkuma līguma grozījumi ir pieļaujami saskaņā ar PIL 61.panta nosacījumiem.
   6. Iepirkuma līgums slēdzams saskaņā ar konkursa Nolikumam pievienotā līgumprojekta (Nolikuma 3.pielikums**)** noteikumiem, kā arī pretendenta piedāvājumā ietvertajām ziņām.
   7. **Ja pretendentam ir iebildumi vai komentāri par Nolikumu, tajā skaitā pievienotā iepirkuma līguma projekta noteikumiem, tie jāizsaka ne vēlāk kā 6 dienas pirms Piedāvājumu iesniegšanas termiņa beigām. Piedāvājumā norādītie un pēc Piedāvājumu atvēršanas iesniegtie iebildumi par līguma projekta nosacījumiem netiks ņemti vērā.**
   8. Komisija 10 darba dienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
   9. Ne vēlāk kā 10 darbdienu laikā pēc dienas, kad stājas spēkā iepirkuma līgums vai tā grozījumi, Pasūtītājs savā pircēja profilā ievieto iepirkuma līguma tekstu, ja līgumcena ir vienāda ar Ministru kabineta noteiktajām līgumcenu robežvērtībām vai lielāka, vai iepirkuma līguma grozījumu tekstu un PIL [61. panta](https://likumi.lv/doc.php?id=287760#p61) otrajā un trešajā daļā minēto iepirkuma līguma grozījumu pamatojumu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līgums un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
3. Pasūtītājs ir tiesīgs atteikties no līguma slēgšanas vai līguma slēgšanas atsevišķās daļās, ja līgumcenas samaksai nav pieejams pietiekošs finansējums.

***Citi noteikumi***

1. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus Pretendentam neatdod, izņemot Ministru kabineta 2017.gada 28.februāra noteikumu Nr.107 "Iepirkumu procedūru un metu konkursu norises kārtība" 14.punktā minētajā izņēmuma gadījumā.
3. Nolikums parakstīts latviešu valodā uz 30 lapām. Nolikums sastāv no Nolikuma teksta uz 15 lapām un 6 pielikumiem, kas ir šī Nolikuma neatņemamas sastāvdaļas:
   1. Pielikums Nr. 1 – Pretendenta pieteikums atklātam konkursam uz 1 lpp.
   2. Pielikums Nr. 2 – Tehniskā specifikācija uz 3 lpp.
   3. Pielikums Nr. 3 – Iepirkuma līguma projekts uz 4 lpp.
   4. Pielikums Nr. 4 – Forma “Apliecinājums par neatkarīgi izstrādātu piedāvājumu” uz 2 lpp.
   5. Pielikums Nr. 5 – Finanšu piedāvājuma forma uz 4 lpp.
   6. Pielikums Nr. 6 – Tehniskā piedāvājuma forma uz 1 lpp.

Iepirkuma komisijas priekšsēdētāja Inese Rantiņa

**Pielikums Nr. 1**

**Atklāta konkursa**

**„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai ”,**

identifikācijas Nr. VSIA TOS 2018/1K

PIETEIKUMS Atklātam konkursam[[2]](#footnote-2)

1. Informācija par pretendentu:

|  |  |
| --- | --- |
| **Pretendenta nosaukums:** |  |
| **Reģ. Nr.** |  |
| **Juridiskā un biroja adrese:** |  |
| **Pretendenta statuss** *(lūdzam norādīt, ja uzņēmums atbilst mazā vai vidējā uzņēmuma statusam)[[3]](#footnote-3)***.** |  |
| **Kontaktpersonas vārds, uzvārds, amats:** |  |
| **Kontaktpersonas tālrunis, faksa numurs, e-pasta adrese:** |  |

1. saskaņā ar Nolikumu, es, apakšā parakstījies apliecinu, ka uz *<pretendenta nosaukums>* neattiecas PIL 42. panta pirmajā daļā minētie nosacījumi[[4]](#footnote-4);
2. *<pretendenta nosaukums>* (turpmāk – pretendents) piekrīt atklāta konkursa **„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”** (iepirkuma identifikācijas Nr. VSIA TOS 2018/1K) nolikuma noteikumiem ar visiem pielikumiem un garantē nolikuma prasību izpildi. Nolikums ir skaidrs un saprotam;
3. apliecina, ka visas par viņu un Piedāvājumu sniegtās ziņas ir patiesas;
4. pretendents apņemas piegādāt preci saskaņā ar tehnisko specifikāciju, kā arī pretendenta kvalifikācija un tā piedāvājums atbilst Nolikumā norādītajām prasībām.
5. līguma slēgšanas tiesību piešķiršanas gadījumā, apņemas slēgt līgumu un izpildīt visus šī līguma nosacījumus.

Paraksts\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(uzņēmuma (uzņēmējsabiedrības) vadītājs vai pilnvarotais pārstāvis)*

Z.v.

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr.2**

Atklāta konkursa

**„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”,**

iepirkuma identifikācijas Nr. VSIA TOS 2018/1K

**TEHNISKĀ SPECIFIKĀCIJA**

**Iepirkuma priekšmets** - implantu sistēma mugurkaula nestabilitātes vai deformācijas kakla, krūšu, jostas un krustu daļā, spondilolistēzes, lūzumu, dislokāciju, skoliozes, kifozes, mugurkaula audzēju, revīzijas operācijām (pseidoartrozes), kā arī osteoporotisku lūzumu stabilizācijai.

**Iepirkuma mērķis –** kvalitatīvi implanti mugurkaula ķirurģiskai fiksācijai traumu, saslimšanu un skoliozes gadījumos, kas pieļauj iespēju ķirurgam izvēlēties optimālāko implantu veidu un implantēšanas tehniku, lai būtu iespējams fiksēt visu veidu mugurkaula traumas un saslimšanas ar vienu sistēmu, kas nodrošina operatīvu fleksibilitāti.

* 1. *Indikācijas:*

ievērojama mugurkaula nestabilitāte vai deformācija kakla, krūšu, jostas un krustu daļā,spondilolistēze, lūzumi, dislokācijas, skoliozes, kifozes, mugurkaula audzēji , revīzijas operācijas (pseidoartrozes), kā arī osteoporotisku lūzumu stabilizācija ar implantiem.

* 1. *Materiāls*:
     1. Viena veida sistēmas - titāna sakausējums.
     2. Stieņa materiāls - titāna sakausējums, kobalta hroma sakausējums (CoCr) vai PEEK (PolyEtherEther-Ketone) dinamiskās stabilizācijas gadījumiem.
  2. *Tehniskās prasības*:

Sistēma sastāv no savstarpēji savienojamiem elementiem:

* + 1. Stieņa diametrs 3,0mm 4,5mm, 5,5mm vai 6,35mm +/-0,2mm.

PEEK stieņu fiksācija savietojama ar titāna sakausējuma skrūvju sistēmu un minimāli invazīvas ievietošanas tehniku. PEEK stieņiem jāatbilst starptautiski atzītiem mehāniskajiem testiem.

* + 1. Skrūves monoaksiālas, poliaksiālas, ar dubultu noslēdzošu mehānismu un liela diametra skrūves fiksācijai iegurnī un krusta kaulā. Skrūvēm jābūt ar dubultu vītni, kas samazina skrūves ievadīšanas laiku.
    2. Poliaksiālas cementējamas skrūves. Cementējamām skrūvēm distālais gals slēgts un skrūves vītnes daļā ne mazāk kā 9 atveres cementa izvadīšanai.
    3. Kanulētas poliaksiālas un monoaksiālas skrūves minimāli invazīvai fiksācijai.
    4. Mugurējās fiksācijas šķērssavienotāji, fiksēta izmēra un pielāgojama izmēra.
    5. Noslēdzošā skrūve ar kvadrāta veida vītni, kas nodrošina stabilāku un stiprāku stieņa fiksāciju skrūves galviņā. Noslēdzošā skrūve ar dubultu noslēgšanas mehānismu, vienlaicīgi ļauj fiksēt skrūves poliaksialitāti un veikt distrakciju vai kompresiju.
    6. PEEK stieņi un to noslēdzošā skrūve.
    7. Priekšējās fiksācijas skrūves.
    8. 4 lielumu anatomiskas skriemeļu priekšējās paplāksnes vienai un divām skrūvēm, ar 3 fiksācijas kājiņām.
    9. Priekšējās fiksācijas šķērssavienotājs paredzēts divu stieņu fiksācijai un fiksējas pie tiem ar vienu centrālo skrūvi no augšas.
    10. Kakla daļas un pārejas stieņi nodrošina papildus izturību vietā, kur stienis pāriet no okcipitālās fiksācijas cervikālajā, samazinot stieņa lūšanas risku.
    11. Dubulta diametra stieņi savienotāji nodrošina iespēju pagarināt fiksāciju no kakla daļas uz krūšu daļu.
    12. Kakla daļas skrūves: no virspuses ielādējamas minipoliaksiālas skrūves - nodrošina ērtu stieņa ievietošanu vienlaicīgi zemu profilu. Palielināts skrūvju galviņas pamatnes leņķis 15 grādi dod iespēju novietot skrūves galviņu optimālā pozīcijā pret stieni. Pagarinātās skrūves ar 7mm +/-0.1mm gludu virsmu zem galviņas nodrošina nervu saknītes aizsardzību kontakta gadījumā.
    13. Okcipitālās skrūves.
    14. Okcipitālā plāksne - nodrošina skrūves fiksāciju galvaskausa viduslīnijas biezākajā daļā.
    15. Laterālie 'offset' - sānu savienotāji nodrošina papildus iespēju savienot skrūvi ar stieni pārejas zonās.
    16. Atvērta veida savienotāji ar iespēju piefiksēt stiepli.
    17. Pieejama šķērsfiksācija kakla daļas fiksācijai un mini āķi.
    18. Iegurņa kaula atvērta veida poliaksiālie sānu savienotāji, dažāda garuma.
    19. Iegurņa kaula atvērta veida poliaksiālas skrūves, dažāda diametra un garuma.
    20. Laminārie āķi, dažādu izmēru un formu.
    21. “Side-by-side” un “End-to-end” tipu stieņu stieņu savienotāji 3.0mm ar 5.5mm stieņu, kā arī 5.5mm ar 5.5mm stieņu savienošanai (konstrukcijas pagarināšānai). Ar dubulto noslēdzošo skrūvju opciju.
  1. *Savietojamība un instrumentārijs***:**
     1. Sistēmas elementi ir savstarpēji savietojami, kas dod iespēju veikt jebkura veida mugurkaula fiksācijas operāciju no galvaskausa pamatnes līdz krusta kaulam.
     2. Skrūvju redukcijas instrumentārijs.
     3. Skrūvju rotēšanas instrumentārijs monosegmentālai skriemeļu rotēšanai. Komplektā ietilpst speciāls gala pievilcējinstruments PEEK stieņu un noslēdzošo skrūvju fiksēšanai.
     4. PEEK stieņu turētājs un pievilcējs pie minimāli invazīvam operācijām.
     5. Minimāli invazīvi instrumenti paredzēti deformāciju, deģeneratīvu saslimšanu, audzēju un traumu operāciju veikšanai. Instrumentārijs savietojams ar izplešamu brūču plētēju minimāli invazīvai ķirurģijai.

**PRETENDENTAM JĀIESNIEDZ ŠĀDA PAPILDUS INFORMĀCIJA:**

1. Jāiesniedz tipogrāfiski drukāta **ražotāja brošūra**, kurā norādīti visi augstāk minētie preces parametri **vai arī elektroniskā adrese, kur ir iespējams aplūkot Preci,** vai ar konkursa komisijai adresētu ražotāja apliecinājuma vēstules **oriģinālu** par parametra atbilstību tehniskās specifikācijas prasībām, .kas pierāda, ka iesniegtais piedāvājums atbilst izvirzītajām minimālajām tehniskajām specifikācijām vai arī cita veida vai formāta izdrukāts vai kopēts piedāvātās iekārtas apraksts .Gadījumā, ja pretendents savam piedāvājumam nebūs pievienojis tehnisko dokumentāciju/informāciju, kur Pasūtītājs var pārliecināties par Piedāvājuma atbilstību izvirzītajām tehniskajām specifikācijām, pretendenta piedāvājums var tikt noraidīts. Tehniskajā piedāvājumā pretendents norāda lpp. atbilstoši iesniegtajai tehniskajai informācijai (kā arī iekrāso informatīvajos materiālos konkrētās teksta daļas), kur var atrast atbilstību minimālajām tehniskajām specifikācijām.
2. Jāiesniedz ražotāja oriģināla lietošanas instrukcija ar informāciju par mugurkaula fiksācijas sistēmas sagatavošanu sterilizācijai un sterilizācijas metodēm, par instrumentu mazgāšanu, dezinfekciju, apkopēm (nepieciešamā eļļošana, utt.) un uzglabāšanu atbilstoši standarta EN ISO 17664 prasībām.
3. Pievienot instrumentu komplektu sarakstus (norādīt kataloga numuru, instrumenta nosaukumu, skaitu komplektā).
4. Rakstisks apliecinājums, ka tiks nodrošināts apmācības kurss ārstiem un operācijas māsām par mugurkaula fiksācijas sistēmas pielietošanu.
5. Norādīt piegādes laiku instrumentu komplektiem no iepirkuma līguma slēgšanas brīža, norādīt piegādes laiku implantiem.
6. Rakstveidā iesniegt informāciju par nodrošināto atbalsta līmeni līguma darbības laikā. Atbalstam jāietver gan ārstu, gan operācijas personāla produktu apmācība, instrumentu un implantu savietojamības apmācība, konsultācijas, bojātu instrumentu nomaiņa.

**Pielikums Nr.3**

Atklāta konkursa

**„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai ”,**

iepirkuma identifikācijas Nr. VSIA TOS 2018/1K

###### Iepirkuma līguma projekts

Rīga 2018. gada \_\_\_.\_\_\_\_\_\_.

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, Rīgā, Duntes iela 22 (turpmāk - PIRCĒJS), tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuras darbojas pamatojoties uz Statūtiem, no vienas puses, un

\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_ (turpmāk – PĀRDEVĒJS), tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_ pamata, no otras puses, abi kopā turpmāk Līdzēji,

pastāvot pilnīgai vienprātībai, bez viltus, maldiem un spaidiem, saskaņā ar likumu "Publisko iepirkumu likums" un atklātu konkursu **„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”**, identifikācijas Nr. VSIA TOS 2018/1K, rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Līguma priekšmets ir vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai (turpmāk tekstā preCES) piegāde Slimnīcai divpadsmit mēnešiem.
   2. PIRCĒJS pasūta un apmaksā, bet PĀRDEVĒJS piegādā medicīnas preces saskaņā ar tehnisko specifikāciju (**Pielikums Nr.1)** un finanšu piedāvājumu (**Pielikums Nr.2)**, kas ir līguma neatņemamas sastāvdaļas.
   3. PRECES tiek piegādātas partijās.
      1. Pārdevējs nodod ar pieņemšanas – nodošanas aktu un Pircējs pieņem PRECI saskaņā ar nomenklatūru un vērtību pēc saraksta lietošanai ar konsignācijas noteikumiem.
      2. Tiklīdz konsignācijā nodotā PRECE ir izlietota, par to tiek sastādīts un nosūtīts Pārdevējam norakstīšanas akts. Līdz norakstīšanas akta parakstīšanai, Pārdevējs saglabā īpašuma tiesības uz šo PRECI.
      3. Pārdevēja piegādāto PREČU konsignācijas termiņš ir 12 mēneši no piegādes datuma un nodošanas – pieņemšanas akta parakstīšanas brīža.
      4. Pēc abu pušu rakstveida vienošanās konsignācijas termiņu var pārskatīt, precizēt vai pagarināt.
      5. Pārdevējs ir tiesīgs atsaukt savu komplektu līdz noteiktajam realizācijas termiņam, bet ne agrāk kā 2 mēnešus pēc to faktiskās nonākšanas Pircējam konsignācijā.
      6. Konsignācijas termiņa laikā neizlietotie implanti tiek atdoti Pārdevējam atpakaļ ar nodošanas – pieņemšanas aktu.
      7. Pārdevējam un Pircējam ir tiesības konsignācijas termiņa jebkurā brīdī pārbaudīt konsignācijā nodotā komplekta priekšmetu izlietojumu un uzskaiti, veicot inventarizāciju.
   4. Pārdevējs Preces nosaukumu, daudzumu un vērtību katru reizi fiksē preču pavadzīmē - rēķinā.
   5. PĀRDEVĒJS atbild par piegādātās preces kvalitāti un sedz PIRCĒJAm visus pierādītos ar preces neatbilstību kvalitātei saistītos zaudējumus.
   6. PRECEI jābūt iepakotai tarā, kas atbilst ražotāja valsts standartiem vai tehnisko noteikumu prasībām, un kas nodrošina nemainīgu preces kvalitāti tās pārvadāšanas un uzglabāšanas laikā.
2. **Pasūtījumu veikšana**
   1. Par konsignācijā nodotās PRECES izlietojumu tiek sastādīts norakstīšanas akts divos eksemplāros, kuru paraksta materiāli atbildīgā persona ķirurģisko operāciju bloka operāciju māsa un operējošais ķirurgs. Par šo aktu 24 stundu laikā tiek informēts Pārdevējs, nosūtot tam pa faksu norakstīšanas akta kopiju (oriģinālu pa pastu). Pārdevējs, balstoties uz šo aktu, sastāda PREČU pavadzīmi – rēķinu par izlietoto priekšmetu, kuru piestāda Pircējam apmaksai.
   2. Mugurkaula fiksācijas implantu pasūtījumu konsignācijas komplekta papildināšanai veic Slimnīcas pilnvarotā persona, informējot PĀRDEVĒJU par nepieciešamo PRECES daudzumu pa telefonu \_\_\_\_\_\_\_\_\_.
   3. Pārdevējs izlietoto konsignācijas komplekta priekšmetu (medicīnas PRECI) piegādā Pircējam \_\_ (\_\_\_\_\_\_) darba dienu laikā.
3. **Līguma summa un samaksas kārtība**
   1. Kopējā līguma summa ir EUR\_\_\_\_\_\_\_\_\_\_\_\_ *(\_\_\_\_\_\_\_euro \_\_\_ euro centi*) bez PVN. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
   2. Cenas tiek noteiktas EUR (euro), vadoties no iesniegtā finanšu piedāvājuma un tiek norādītas Līguma **pielikumā Nr. 2**.
   3. Preces cenā ir iekļauti transportēšanas izdevumi, nodokļi, kā arī citi izdevumi, kas rodas PĀRDEVĒJAm sakarā ar Preces ievešanu Latvijas Republikā un tās piegādi PIRCĒJAm.
   4. Visi papildus izdevumi, kuri var rasties PĀRDEVĒJAm, saskaņā ar šo Līgumu, iepriekš rakstiski jāsaskaņo ar PIRCĒJU. Gadījumā, ja papildus izdevumi netika iepriekš rakstiski saskaņoti ar PIRCĒJU, tie PĀRDEVĒJAm netiek atlīdzināti.
   5. PIRCĒJS apmaksā preci, veicot pēcapmaksu **60 (deviņdesmit)** dienu laikā no preces piegādes brīža, pēc preču rēķina iesniegšanas.
   6. Par preces apmaksas dienu tiek uzskatīta diena, kad PIRCĒJS ir pārskaitījis naudu uz PĀRDEVĒJA bankas kontu, ko apliecina attiecīgais maksājuma uzdevums.
4. **Līguma izpildes termiņš, vieta un nosacījumi**
   1. Līgums tiek noslēgts uz **12 mēnešiem vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais**.
   2. Prece uzskatāma nodota PIRCĒJAm no preču pavadzīmes rēķina iesniegšanas dienas. Preču rēķinu no PIRCĒJA puses paraksta PIRCĒJA pilnvarotā persona.
   3. Saņemot pasūtījumu, PIRCĒJA pilnvarotā persona pārbauda piegādāto preču atbilstību pasūtījumam un PREČU rēķinam, kā arī izdara atzīmi uz rēķina par preču pieņemšanu.
   4. Ja PIRCĒJS kāda iemesla dēļ atsakās parakstīt rēķinu par saņemto preci, viņa pienākums ir rakstiski informēt PĀRDEVĒJU par atteikuma iemesliem **5 (piecu) darba dienu** laikā no preču rēķina saņemšanas dienas.
   5. **PIRCĒJA pretenzijas par preces daudzumu**:
      1. ja, pieņemot preci, PIRCĒJS atklāj iztrūkumu, bojājumu vai cita veida neatbilstību Līguma nosacījumiem un preču rēķiniem, PIRCĒJS par iztrūkumu vai neatbilstības faktu **5 (piecu) darba dienu** laikā noformē un nosūta PĀRDEVĒJAm attiecīgu aktu;
      2. PĀRDEVĒJS **5 (piecu) darba dienu** laikā pēc PIRCĒJA pretenzijas saņemšanas dienas aizvieto bojātās vai neatbilstošās preces ar jaunām precēm uz sava rēķina.
      3. PĀRDEVĒJS ir atbildīgs par visiem transporta un citiem izdevumiem, kuri saistīti ar bojāto vai sajaukto izstrādājumu atpakaļ atgriešanu, kas rodas PĀRDEVĒJA valstī, tranzītvalstī vai PIRCĒJA valsts teritorijā.
   6. Instrumentu komplekti uz līguma darbības laiku ar pieņemšanas – nodošanas aktu tiek nodoti lietošanā bezmaksas. Atbildību par šiem instrumentu komplektiem uzņemas PIRCĒJS. Ja operācijas laikā tiek salauzts instruments, tad tiek sastādīts akts ar paskaidrojuma daļu un puses vienojas, kurš maksās par salauzto instrumentu.
5. **Līguma grozīšanas kārtība un kārtība, kādā pieļaujama atkāpšanās no līguma**
   1. PIRCĒJAm ir tiesības nekavējoties pārtraukt Līgumu:
      1. ja ir notikusi PĀRDEVĒJA labprātīga vai piespiedu likvidācija;
      2. ja pret PĀRDEVĒJU ir uzsākta maksātnespējas vai bankrota procedūra, vai tā darbībā ir apturēta.
   2. PĀRDEVĒJAm ir tiesības pārtraukt Līgumu, savlaicīgi paziņojot par to PIRCĒJAm, ja PIRCĒJS pēc atkārtotiem rakstveida atgādinājumiem pastāvīgi nepilda savas saistības.
   3. Līguma pārtraukšanas gadījumā PIRCĒJS samaksā PĀRDEVĒJAm par faktiski veiktajām preču piegādēm.
6. **Līdzēju atbildība par līguma nepildīšanu**
   1. Līgums stājas spēkā no Līdzēju parakstīšanas brīža un darbojas līdz saistību pilnīgai izpildei, ievērojot Līguma nosacījumus.
   2. Par preces nesavlaicīgu piegādi tiek noteikta **kavējuma nauda 0,1% apmērā** no laikā nepiegādātās preces vērtības par katru nokavēto piegādes dienu.
   3. Par piegādātās preces nesavlaicīgu apmaksu tiek noteikta **kavējuma nauda 0,1% apmērā** par katru maksājuma dienu.
   4. Kavējuma naudas samaksa neatbrīvo Līdzējus no Līguma izpildes.
   5. Ja kāda no pusēm nepilda vai nepienācīgi pilda šī Līguma noteikumus, otrai pusei ir tiesības pārtraukt šī Līguma darbību, **vienu mēnesi** iepriekš rakstiski paziņojot par to otrai pusei, kā arī ir tiesīga piedzīt no vainīgās puses zaudējumus, kuri radušies no šī Līguma neizpildes.
7. **Nepārvarama vara**
   1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrai Pusei, sniedzot nepieciešamās ziņas un kompetento iestāžu izsniegtus pieradījumus.
   2. Abas līgumslēdzējas puses nav atbildīgas par šajā līgumā noteikto saistību neizpildi vai daļēju izpildi, gadījumā, ja tas ir noticis neparedzamas varas ietekmē, kurus puses nevarēja paredzēt, novērst, ietekmēt un par kuru rašanos nenes atbildību, piemēram, normatīvo aktu izmaiņas, ugunsgrēks, dabas katastrofas, masu nekārtības, banku bankroti vai citi gadījumi. Puse, kas iepriekšminēto apstākļu dēļ nespēj pildīt savus pienākumus informē otru pusi par šiem apstākļiem **5 darba dienu** laikā pēc apstākļu iestāšanās un norāda konkrētos apstākļus.
   3. Ja nepārvaramās varas apstākļi darbojas ilgāk kā 6 mēnešus, katrai līgumslēdzējai pusei ir tiesības lauzt līgumu, paziņojot par to otrai līgumslēdzējai pusei 30 dienas iepriekš.
   4. Līgumslēdzējas puses 7.2.punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.
8. **Pārējie nosacījumi**
   1. Līgumā vai tā pielikumos ietvertie nosacījumi var tikt grozīti vai papildināti tikai abiem līdzējiem, vai to pilnvarotiem pārstāvjiem parakstot papildus vienošanās protokolu. Līdzēju (puses) saziņa sakarā ar šī Līguma izpildi notiek rakstveidā.
   2. Par jautājumiem, kuri nav atrunāti šajā Līgumā, Līdzēji (puses) vadās, saskaņā ar LR normatīvajiem aktiem.
   3. Līdzēju (pušu) domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Līdzēji (puses) nevienojas, tad strīdu nodod izskatīšanai tiesā LR normatīvajos aktos paredzētajā kārtībā.
   4. Ja Līguma darbības laikā notiek Līdzēju (pušu) reorganizācija vai likvidācija, tā tiesības un pienākumus realizē tiesību un saistību pārņēmējs.
   5. PĀRDEVĒJS nenodod Līguma saistību izpildi trešajai personai bez PIRCĒJA iepriekšējas piekrišanas.
   6. Pilnvarotās personas šī Līguma saistību izpildīšanā:
      1. No PIRCĒJA puses: implantu noliktavas pārzine \_\_\_\_\_\_\_\_\_\_ tālr.\_\_\_\_\_\_\_, fakss \_\_\_\_\_\_\_\_
      2. No PĀRDEVĒJA puses: \_\_\_\_\_ \_\_\_\_\_\_ tālr.\_\_\_\_\_\_\_, fakss \_\_\_\_\_\_\_\_
   7. Juridiskas puses vai bankas rekvizītu maiņas gadījuma, Līdzēju pienākums ir **7 (septiņu)** darba dienu laikā paziņot par to otram Līdzējam.
   8. Līgums sastādīts latviešu valodā divos eksemplāros uz \_\_\_ lapām. Līgums sastāv no līguma teksta uz \_\_\_ lapām un trīs pielikumiem uz \_\_\_ lapām, kas ir šī Līguma neatņemama sastāvdaļa.
   9. Līguma viens eksemplārs atrodas pie PIRCĒJA, bet otrs pie PĀRDEVĒJA, un abiem eksemplāriem ir vienāds juridiskais spēks.
9. **Līdzēju paraksti un juridiskās adreses**

|  |  |
| --- | --- |
| PIRCĒJS:  Valsts sabiedrība ar ierobežotu atbildību  “Traumatoloģijas un ortopēdijas slimnīca”  Reģ. Nr. 40003410729  Duntes iela 22, Rīga, LV-1005  „Swedbank” AS  Konta Nr. LV92HABA0551009437916  Kods: HABALV22  Tālrunis 67399300, fakss 67392348 | PĀRDEVĒJS: |
| \_\_\_\_\_\_\_\_\_\_\_\_\_\_\_\_\_\_\_\_\_  Z. v  Valdes priekšsēdētāja Anita Vaivode  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle Inese Rantiņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis Modris Ciems | \_\_\_\_\_\_\_\_\_\_\_\_\_\_\_\_\_\_\_\_\_\_ Z. v |

**Pielikums Nr.4**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Pasūtītāja nosaukums/

**Apliecinājums par neatkarīgi izstrādātu piedāvājumu**

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta nosaukums, reģ. Nr.*

(turpmāk – Pretendents) attiecībā uz VSIA “Traumatoloģijas un ortopēdijas slimnīca”, reģistrācijas Nr. 40003410729, Rīgā, Duntes iela 22, atklāto konkursu “Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai ” iepirkuma identifikācijas Nr. VSIA TOS 2018/1K*)* (turpmāk – iepirkuma procedūra)apliecina, ka:

**1.** Pretendents ir iepazinies un piekrīt šī apliecinājuma saturam.

**2.** Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.

**3.** Pretendents ir pilnvarojiskatru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

**4.** Pretendents informē, ka (***pēc vajadzības, atzīmējiet*** *vienu no turpmāk minētajiem*):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem[[5]](#footnote-5) un bez konsultācijām, līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

**5.** Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

**6.** Pretendentsnav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

**7.** Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums[[6]](#footnote-6) paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas[[7]](#footnote-7) ietvaros ir sadarbojies ar to, no naudas soda vai naudas sodu samazinājusi.

Datums: \_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas

amats, vārds, uzvārds, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)***

Pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |
| --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** |
|  | [Komersanta nosaukums, reģ. Nr.] |  |
|  |  |  |

Datums: \_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas

amats, vārds, uzvārds, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pielikums Nr.5**

Atklāta konkursa

**„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”,**

iepirkuma identifikācijas Nr. VSIA TOS 2018/1K

**Finanšu piedāvājuma forma**

* + 1. Pretendents

|  |  |  |
| --- | --- | --- |
| **Nosaukums** | **reģistrācijas nr.** | **adrese** |
|  |  |  |

###### piedāvā piegādāt atklāta konkursa „Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai” nolikuma un tā 2.pielikuma „Tehniskā specifikācija” prasībām atbilstošas Preces par šādām cenām:

| **Nr. p. k.** | **Iepirkuma priekšmeta nosaukums** | **Cena EUR bez PVN par 1 vienību** | **Cena EUR ar 12% PVN par 1 vienību** | **Daudzums** | **Kopējā summa EUR bez PVN** | **Kopējā summa EUR ar PVN (12%)** |
| --- | --- | --- | --- | --- | --- | --- |
| 1. | Monoaksiālas skrūves Diametri – 4,35mm, no 5mm- 8mm ar 1mm kāpumu +/-0.2mm Garums: no 20mm - 65mm ar 5 mm kāpumu un 80mm +/-0.5mm |  |  | 120 |  |  |
| 2. | Poliaksiālas skrūves ar vienu noslēdzošo skrūvi: Diametrs: 4.35mm, 5mm- 7.50mm +/-0.5mmGarums: no 20mm - 65mm ar 5mm kāpumu un 80mm +/-0.5mm |  |  | 80 |  |  |
| 3. | Poliaksiālas cementējamas skrūves: Diametrs: 5-6-7-8-9-10mm +/- 0.2mm Garums: no 30-70mm ar 5mm kāpumu +/-0.5mm |  |  | 72 |  |  |
| 4. | Dubulta noslēdzoša mehānisma skrūve ar palielinātu galviņas pozicionēšanas leņķi 45°/15° . Skrūvju diametri 4.35, 5, 6, 7, 8, 9,10mm +/- 0,2mm garums no 20-65mm ar 5mm kāpumu un 65, 80, 100mm +/- 0.2mm |  |  | 2 |  |  |
| 5. | Kanulētas poliaksiālas un monoaksiālas skrūves minimāli invazīvai fiksācijai. Skrūvju diametri 5, 6,7, 7.5mm +/-0.2mm. Garums no 30mm -55mm ar 5mm kāpumu +/-0.2mm |  |  | 10 |  |  |
| 6. | Titāna sakausējuma stieņu garums no 35mm-95mm ar 5mm kāpumu +/-2mm |  |  | 4 |  |  |
| 6.1. | Titāna sakausējuma stieņa garums 450mm un 480mm +/-2mm |  |  | 30 |  |  |
| 6.2. | Kobalta Hroma (CoCr) stieņa garums 450mm un 480mm +/-2mm |  |  | 2 |  |  |
| 6.3. | PEEK(PolyEtherEther-Ketone) stieņu garums no 35mm-95mm ar 5mm kāpumu +/-2mm |  |  | 2 |  |  |
| 7. | Mugurējās fiksācijas škērssavienotāji, fiksēta izmēra sākot no 15mm - 36mm +/-0.2mm |  |  | 4 |  |  |
| 8. | Mugurējās fiksācijas škērssavienotāji pielāgojama izmēra no 25mm-98mm +/-0.2mm |  |  | 2 |  |  |
| 9. | Noslēdzošā skrūve ar kvadrātveida vītni |  |  | 272 |  |  |
| 10. | Nosledzošā skrūve ar dubultu noslēgšanas mehānismu |  |  | 2 |  |  |
| 11. | PEEK stieņu noslēdzošā skrūve 5.5mm un 6.35mm +/-0,2mm |  |  | 5 |  |  |
| 12. | Priekšējās fiksācijas skrūves 5, 6, 7mm +/-0.2mm diametra,garums 20-60mm +/- 0.2mm |  |  | 7 |  |  |
| 13. | Anatomiskās skriemeļu priekšējās plāksnes 4 lielumu, ar 3 fiksācijas kājiņām |  |  | 2 |  |  |
| 14. | Anatomiskās skriemeļu priekšējās plāksnes vienai skrūvei, ar 3 fiksācijas kājiņām |  |  | 3 |  |  |
| 15. | Priekšējās fiksācijas škērssavienotājs 13mm-18mm, fiksējas ar vienu centrālo skrūvi no augšas |  |  | 2 |  |  |
| 16. | Stieņa diametrs - 3.0mm +/- 0,2mm |  |  | 4 |  |  |
| 16.1. | Stieņa diametrs 3.0/4.0/3.0mm +/-0.2mm |  |  | 2 |  |  |
| 16.2. | Dubulta diametra stieņi 3.0/4.75mm un 3.0/5.5mm savienotāji +/-0.2mm |  |  | 2 |  |  |
| 17. | Skrūves: No virspuses ielādējamas minipoliaksiālas skrūves (diametrs 3.5mm +/-0.2mm) zems profils - ne vairāk kā 4.14mm virs stieņa. Palielināts skrūvju galviņas pamatnes leņķis 15 grādi. Kopējais minipoliaksiālas skrūves galviņas augstums - ne vairāk kā10.90mm. Skrūvju garums no 12mm - 40mm +/- 2,0mm |  |  | 10 |  |  |
| 18. | Pagarinātas skrūves ar 7mm gludu virsmu zem poliaksiālas galviņas |  |  | 4 |  |  |
| 19. | Okcipitālas skrūves: Okcipitālas skrūves:Diametrs 4.5mm un 5.25mm +/- 0,5mm garums no 6mm-16mm +/- 0,5mm |  |  | 6 |  |  |
| 20. | Okcipitālā plāksne ne mazāk kā 4 veidu un 6 izmēru T un Y tipa plāksnes |  |  | 2 |  |  |
| 21. | Laterālie 'offset'-sānu savienotāji |  |  | 2 |  |  |
| 22. | Atvērta veida savienotāji ar iespēju piefiksēt stiepli |  |  | 2 |  |  |
| 23. | Mini noslēdzošā skrūve ar kvadrāt veida vītni |  |  | 10 |  |  |
| 24. | 4 veidu mini āķi |  |  | 2 |  |  |
| 25. | Šķērsfiksācijas āķis kakla daļas fiksācijai |  |  | 2 |  |  |
| 25.1. | Šķērsfiksācijas āķa bloķējošā skrūve |  |  | 2 |  |  |
| 26. | Iegurņa kaula atvērta veida poliaksiāli sānu savienotāji. Garums 20mm-200mm +/- 0.5mm |  |  | 2 |  |  |
| 27. | Iegurņa kaula atvērta veida poliaksiālas skrūves. Diametrs 7, 7.5, 8, 9, 10mm +/- 0.5mm. Garums 65-80mm +/- 0.5mm |  |  | 5 |  |  |
| 28. | Laminārie āķi. Garums 5, 6.5, 8, 10, 12 +/- 0.5mm |  |  | 5 |  |  |
| 29. | Vadītājstīgas kanulētām skrūvēm ar trulu vai asu galu. Diametrs 1.4mm+/-0.1mm |  |  | 10 |  |  |
| 30. | Stieņu ‘side-by-side’un ‘end-to-end’tipu savienotāji. Savieno 3.0mm ar 5.5mm stieni |  |  | 2 |  |  |
| 31. | Stieņu ‘side-by-side’un ‘end-to-end’tipu savienotāji. Savieno 5.5mm ar 5.5mm stieni |  |  | 2 |  |  |
| 32. | Stieņu ‘side-by-side’un ‘end-to-end’tipu savienotāji. Savieno 5.5mm ar 5.5mm stieni. Ar divām noslēdzošām skrūvēm katram stienim. |  |  | 2 |  |  |
| **Kopējā piedāvājuma summa EUR** | | | | |  |  |

Uzņēmuma vadītājs (pilnvarotā persona) (paraksts)

\_\_ / \_\_ / \_\_\_\_ Z.v.

(diena/mēnesis/gads)

***(Jāiesniedz arī elektroniskā formā – CD-R diskā vai citā datu nesējā)***

**Pielikums Nr.6**

Atklāta konkursa

**„Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”,**

iepirkuma identifikācijas Nr. VSIA TOS 2018/1K

**Tehniskā piedāvājuma forma**

|  |  |  |  |  |
| --- | --- | --- | --- | --- |
| **Nr. p. k.** | **Iepirkuma priekšmeta nosaukums un tehniskā specifikācija** | **Nepieciešamie daudzumi 12 mēnešiem** | **Pretendenta piedāvājums atbilstoši tehniskās specifikācijas prasībām** | **Kataloga vai specifikācijas datu lappuses Nr. kurā fiksētas vai norādītas tehniskās specifikācijas prasības** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Saskaņā ar Tehniskajām specifikācijām, Pretendentam Tehniskajam piedāvājumam jāpievieno klāt papildus informācija.**

Uzņēmuma vadītājs (pilnvarotā persona) (paraksts)

\_\_ / \_\_ / \_\_\_\_ Z.v.

(diena/mēnesis/gads)

1. Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība” [↑](#footnote-ref-1)
2. Pieteikuma 1. un 2.punkts jāiekļauj Piedāvājumā tikai pretendentam, kas neiesniedz EVIPD. [↑](#footnote-ref-2)
3. <https://www.iub.gov.lv/sites/default/files/upload/skaidrojums_mazajie_videjie_uzn.pdf>. [↑](#footnote-ref-3)
4. Ja pretendents atbilst PIL 42. panta pirmās daļas 1., 3., 4., 5., 6. un 7.punktā minētajiem izslēgšanas gadījumiem, Pretendents to norāda. Papildus, pretendents ir tiesīgs sniegt skaidrojumus vai pierādījumus saskaņā ar Nolikuma 47.4.3.apakšpunktu. [↑](#footnote-ref-4)
5. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

   1) iesniedz piedāvājumu šim konkursam;

   2) ņemot vērā tās kvalifikāciju, spējas vai pieredzi, kā arī piedāvāto pakalpojumu, varētu iesniegt piedāvājumu šim konkursam. [↑](#footnote-ref-5)
6. Publisko iepirkumu likuma 42. panta pirmās daļas 6.punkts un otrās daļas 2.punkts. [↑](#footnote-ref-6)
7. Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.09.2008. noteikumos Nr.796 *„Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem”* noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams. [↑](#footnote-ref-7)